Ҟарачы-Черқьестәи Ареспублика Ахада Рашид Темрезов Рауль Ҳаџьымба Аҧсны Аҳәынҭқарра Ахада имаҵурахьы иеиҭалхра идиныҳәалеит.
Адныҳәалараҟны, ҷыдала, иазгәаҭоуп:
«Ҳаҭыр зқәу Рауль Џьумка-иҧа!
Милаҭрацәала еилоу Ҟарачы-Черқьестәи Ареспублика ажәлар рыхьӡала, хаҭала сара сҟынтә ишәыдысныҳәалоит Аҧсны Аҳәынҭқарра Ахада имаҵурахьы иеиҭа шәалхра.
Алхрақәа рыҟны ижәгаз аиааира иаҳәоит Шәара ҧхьагыла иашаны шәшыҟоу, Аҧсны жәлар рганахьала ишәымоу агәрагара. Шәара шәыпрофессионализм, шәдыррақәа, аҧышәа змоу аполитик иаҳасабала шәҟәыҕара ирыбзоураны Шәара шәыдгылаҩцәа раҳаҭыр шәаҧсахеит. Агәра згоит Ахадараҿы шәыҟазаара аамҭа Аҧсны жәлар реизҳазыҕьарала ишазгәаҭахо.
Ҩнаҭацыҧхьаӡа иагымзааит анасыҧ, абарақьаҭра, Аҧсны т есқьынгьы иҟазааи аҭынчра, аекономикатә ҭышәынтәалара, аизҳазыҕьара».